му живот
 1.Компетентният орган или, когато е приложимо, органът с делегирани правомощия:
 а)извършва необходимите актуализации на идентификационните данни в идентификационния документ, като използва за актуализации относно раздел I, част А или част Б полетата на формуляра, предвидени за раздел I, част В от образеца на идентификационен документ за еднокопитни животни, установен в част 1 от приложение II;
 б)попълва вписванията в раздел IV от образеца на идентификационен документ за еднокопитни животни, установен в част 1 от приложение II, когато промяната на собствеността се изисква от националното законодателство;
 в)въвежда или попълва в компютърната база данни записите на идентификационните данни, съдържащи се в подадения идентификационен документ, както е посочено в член 29, параграф 2;
 г)информира компетентния орган, органа с делегирани правомощия, развъдното сдружение, организацията или сдружението, издало изменения документ, за всяко от горепосочените изменения на идентификационните данни в уникалния доживотен идентификационен документ и компютърната база данни.
 2.Развъдните сдружения, организациите и сдруженията, които са издали уникални доживотни идентификационни документи в съответствие с член 22, параграф 2 или параграф 3, информират компетентния орган или, когато е приложимо, органа с делегирани правомощия, който е предоставил документа на оператора в съответствие с член 22, параграф 4, за всички изменения, направени в раздели I—III от образеца на идентификационен документ за еднокопитни животни, установен в част 1 от приложение II, за всеки уникален доживотен идентификационен документ, който са издали.
 Глава IV
 Практическо прилагане на дерогации от изискванията за идентификация и регистрация на отглеждани еднокопитни животни
 Член 31
 Еднокопитни животни, отглеждани в полудиви условия
 1.В допълнение към изискванията, установени в член 60 от Делегиран регламент (ЕС) 2019/2035 по отношение на дерогациите за идентификацията на еднокопитни животни, отглеждани в полудиви условия, информацията, която трябва да се предоставя от държавите членки относно популациите от еднокопитни животни и областите, в които тези животни се отглеждат в полудиви условия, се актуализира и се придружава от географски данни за района на животновъдния обект, в който се отглеждат тези еднокопитни животни.
 2.Когато еднокопитни животни, отглеждани в полудиви условия, са извадени от популацията на еднокопитните животни, за да бъдат транспортирани до кланица, чрез дерогация от член 43, параграф 1 компетентният орган може да разреши движението до кланица в тази държава членка в съответствие с дерогацията, предвидена в член 43, параграф 2, или да гарантира непрекъсната проследимост на тези животни посредством равностойни мерки.
 Глава V
 Правила за движенията, извършвани в съответствие с дерогацията относно срока на валидност на ветеринарния здравен сертификат, предвиден в член 92, параграф 2 от Делегиран регламент (ЕС) 2020/688
 Член 32
 Отговорност на компетентния орган за предоставяне на валидационен знак, посочен в член 92, параграф 2, буква а) от Делегиран регламент (ЕС) 2020/688
 1.Компетентният орган определя правилата и процедурите, съгласно които операторите на животновъдни обекти, в които се отглеждат еднокопитни животни, могат да подават заявление за валидационен знак, както се изисква за дерогацията от срока на валидност на ветеринарния здравен сертификат, предвиден в член 92, параграф 2, буква а) от Делегиран регламент (ЕС) 2020/688, за едно или повече еднокопитни животни, обичайно отглеждани в този животновъден обект.
 2.Компетентният орган инспектира животновъдния обект или възлага извършването на